পাকিস্তানের ১২ টা ড্রোন ধ্বংস করল ভারত

ওয়েব ডেস্ক: সংঘর্ষ বিরতি (Ceasefire Violation Pakistan) ভেঙে ফের পাকিস্তানের লাগাতার গুলি-মর্টার হামলা চালাচ্ছে। পাল্টা কড়া জবাব দিয়েছে ভারত। সংঘর্ষ বিরতির ৫ ঘণ্টার মধ্যেই উধমপুরে পাক হামলা, এমনটাই খবর। ১১ জায়গায় সংঘর্ষ বিরতি লঙ্ঘন পাকিস্তানের। পাল্টা প্রত্যাঘাতে পাক সেনার ১২ টা ড্রোন ধ্বংস করেছে ভারত। ভারতীয় সেনাবাহিনীর তরফে এক মাধ্যমে জানানো হয়েছে পশ্চিমের সীমানা বরাবর একাধিক জায়গায় ড্রোন স্ট্রাইক করে আক্রমণের চেষ্টা করেছিল পাকিস্তান। তবে সেই হামলা প্রতিহত করে যোগ্য জবাব দেওয়া হয়েছে ভারতের তরফে।

যুদ্ধ বিরতি লঙ্ঘন করল পাকিস্তান (Ceasefire violation Pakistan)। আর সেই পাকিস্তানের পাশে প্রকাশ্যে সমর্থন জানাল চীন (China)।সূত্রের খবর, জম্মু কাশ্মীর (Jammu kashmir) পুরো অন্ধকার, ব্ল্যাক আউট করে দেওয়া হয়েছে। ডাল লেকের (Dal lake) আলো নিভিয়ে দেওয়া হয়েছে। রাস্তাঘাটে গাড়ির আলো জ্বললেও সেগুলিকে নিভিয়ে দিতে বলা হচ্ছে। অতি সক্রিয় বায়ু সেনা। সম্পূর্ণ ব্ল্যাক আউট করে দেওয়া হয়েছে পঞ্জাবের ফিরোজপুরও। বৈষ্ণদেবীতে পাক ড্রোন দেখা গেছে। উধমপুরে ভারী গোলাগুলি শব্দ পাওয়া যায়। সাধারণ মানুষকে সজাগ করতে লাগাতার সাইরেন বাজতে থাকে।

পঞ্জাবের অমৃতসর, ফিরোজপুর, পাঠানকোট, বাথিন্ডাতে ব্ল্যাকআউট জারি করা হয়েছে। সাধারণ মানুষের সতর্কতার জন্য এই ব্ল্যাক আউট বলে জানিয়েছে প্রশাসন। গুজরাটেও উদ্বেগ বাড়ছে। কচ্ছ জেলায় আকাশে একাধিক পাক ড্রোনের আনাগোনা। প্রত্যাঘাতে ভারত পাকিস্তানের ১২ টা ড্রোন ধ্বংস করেছে।